text: 23-årig mand dræbt i trafikulykke
  11 oktober 2019 kl. 08.53
  To biler kørte frontalt sammen tidligt fredag morgen. En dræbt og en lettere tilskadekommen.
  En 23-årig mand fra Give mistede tidligt fredag morgen livet ved en færdselsulykke, oplyser Syd- og Sønderjyllands Politi i en pressemeddelelse.
  Ulykken skete tidligt i morges på Varde Landevej ved Haltrup i Varde Kommune.
  Politiet modtog kl. 05.01 anmeldelse om færdselsulykken, hvor en bil var kørt frontalt ind i et andet køretøj og endte på taget.
  Den 23-årige mand afgik ved døden på ulykkestedet som følge af ulykken.
  De pårørende er underrettet.
  Føreren af det andet køretøj, en 40-årig mand fra Varde Kommune, slap med lettere skader og blev efterfølgende kørt til undersøgelse på Sydvestjysk Sygehus i Esbjerg.
  